
                            CAPITOLUL I

             DISPOZIŢII  GENERALE

      Art. 1  Organizaţia Sindicală Primară „.......................” din cadrul .................. (in continuare - sindicatul)  este o asociație independentă care reunește pe baza liberului consimțământ orice salariat din cadrul întreprinderii, în scopul apărării drepturilor şi intereselor profesionale, economice, de muncă şi sociale, colective şi individuale ale membrilor săi.
     Art. 2 Denumirea completă: Organizaţia Sindicală Primară „.......................”
     Art. 3 Organizaţia Sindicală Primară „......................” din cadrul .............................” are statut de  persoană juridică, obţinut din momentul înregistrării la I. P. “Agenția Servicii Publice”. 
     Art. 4 Organizaţia Sindicală Primară „.....................” are sediul Republica Moldova , ...................................
     Art. 5 Organizaţia Sindicală Primară „......................” este independentă faţă de autoritățile publice, organele puterii şi administraţiei de stat, partide, față de patronate, de asociații și de orice alte organizații legal constituite. Relaţiile organizaţiei cu acestea sunt bazate pe principii de parteneriat egal în drepturi, respect reciproc, conlucrare constructivă întru atingerea scopului. Aceste relaţii sunt reglementate de Constituţia Republicii Moldova, Codul Muncii, Legea Sindicatelor, convenţiile internaţionale la care Republica Moldova este parte, alte acte normative si prezentul Statut.
   Art. 6 Organizaţia Sindicală Primară „................”   din cadrul .................. este persoană juridică și are balanță autonomă, conturi de decontări în bănci, dispune de ștampilă proprie, emblemă, antet, precum şi de alte atribute ale persoanei juridice conform legislaţiei.
    Art. 7 Organizaţia Sindicală Primară „..................”  are dreptul de afiliere sau aderare, la alte organizații sindicale de ramură conform statutului său.
    Art. 8  Organizaţia Sindicală Primară „................” nu susține vreun partid politic, bloc electoral sau candidat la vreo funcție în cadrul autorităților publice și nu folosește vreo parte din venit sau proprietate pentru finanțarea acestora.
    Art. 9  Principiile fundamentale ale organizării şi funcţionării organizaţiei sunt: solidaritatea, independenţa, democraţia, respectarea personalităţii salariaţilor.



CAPITOLUL II
SCOPURILE ȘI SARCINILE SINDICATULUI

Sindicatul  are următoarele scopuri:
· Protecţia drepturilor şi libertăţilor fundamentale ale membrilor săi care sunt definite în Constituţia Republicii Moldova, Codul Muncii, Declaraţia Universală a Drepturilor Omului, și legislației în vigoare;
· Grija pentru utilizarea brațelor de muncă ale membrilor sindicatului, remunerarea echitabilă a muncii. Dobândirea, respectarea, reprezentarea, promovarea și apărarea drepturilor și intereselor profesionale, sociale, economice, culturale, sportiv-artistice, medicale și ecologice ale membrilor săi.
· Garantarea unor posibilități egale tuturor membrilor sindicatului de a se folosi de bunurile, de care dispune sindicatul, soluționarea problemelor privind  asigurarea socială de comun acord cu organele respective de dirijare economică, garantarea principiilor echității sociale, ameliorarea condițiilor de muncă, contribuirea la introducerea unor tehnologii inofensive, protecția sănătății oamenilor și a mediului înconjurător, apărarea drepturilor legitime ale membrilor săi și a colectivului de muncă;
· Rеsресtаrеа legislaţiei muncii, regulilor şi normelor de protecţie а muncii;
· Încheierea contractelor colective de muncă şi îndeplinirea lor;
· Perfecţionarea profesională şi rесiсlаrеа membrilor Organizaţiei;
· Alte scopuri се nu contravin legislaţiei, stabilite prin  rezoluţii şi hotărâri ale organelor de conducere ale organizaţiei.


Pentru atingerea scopurilor sindicatul își propune următoarele sarcini:

0. Solicită sprijinului organizațiilor la care este afiliat sindicatul, pentru soluționarea problemelor membrilor de sindicat;
0. Cere sistarea procesului de producție, în cazul când se aduc prejudicii sănătății angajaților, obține înlăturarea factorilor nocivi la locurile de muncă;
0. Organizează diverse acțiuni de masă, orientate spre apărarea drepturilor și intereselor social-economice ale oamenilor muncii;
0. Creează fonduri de solidaritate ale sindicatului;  
0. Participă la elaborarea şi modificarea actelor normative, care ţin de activitatea sindicală, interesele profesionale şi relaţiile de muncă ale membrilor Organizaţiei;
0. Restabilește drepturile legitime ale membrilor sindicatului în toate cazurile, în care se constată că acestea au fost încălcate;
0. Acordă asistenţă juridică membrilor sindicatului în cazuri civile şi patrimoniale sau care ţin de raporturile şi conflictele de muncă sub toate aspectele;
0. Administrează bugetul sindical, participă la organizarea tratamentului balneo-sanatorial și odihna muncitorilor, funcționarilor și membrilor familiilor lor, reprezintă și apără interesele membrilor săi în organele de stat, de drept, administrative și în diferite organizații;
0. Negociază cu Angajatorul în vederea încheierii contractelor colective de muncă;
0. Sindicatul se poate asociația la decizia Adunării Generale la centrele sindicale ramurale sau interramurale teritoriale (la nivel de raion, unitate teritorială autonomă, municipiu, oraș) precum și în centre sindicale național-ramurale și național-interramurale sub formă de federații și confederații. 


                   CAPITOLUL III

DOBÎNDIREA ȘI ÎNCETAREA CALITĂȚII DE MEMBRU DE SINDICAT

Art. 1 Organizaţia sindicală reuneşte pe baza liberului consimţământ un număr nu mai mic de 3 membri din cadrul _____________ (in continuare – membri ai Organizaţiei sindicale). Membru al sindicatului poate deveni orice persoană care are calitatea de salariat, care exercită legal o meserie sau profesie în unitatea cu personalitate juridică, pensionar sau elev care solicită pe baza liberului consimțământ, înscrierea la sindicat, cu excepția celor la care le este interzis prin lege acest drept.
Art. 2 Calitatea de membru al sindicatului este benevolă şi se obţine în mod individual în baza cererii personale.  Membrul sindicatului care solicită prin cerere înscrierea, va respecta statutul și va accepta obligația de a plăti cotizația stabilită. Decizia cu privire la primirea în calitate membru al sindicatului este examinată de Adunarea generală a sindicatului și se adoptă cu majoritatea de voturi a membrilor sindicatului reprezentate la adunare.
Art. 3 Calitatea de membru al sindicatului începe cu data aprobării cererii de înscriere.
Art.4 Membrul sindicatului nu poate să aparţină la două sindicate, ce au statutele lor proprii.
Art. 5  Membrul Organizaţiei sindicale poate fi exclus din sindicat în cazul când nu-şi onorează obligaţiunile statutare. 
 
Calitatea de membru de sindicat se pierde prin: 

1. Încălcarea statutului sindicatului;
1. Participarea la acțiuni antisindicale care prejudiciază imaginea și activitatea sindicatului;
1. Denigrarea liderilor de sindicat sau defăimarea activității sindicale;
1. Neplata cotizațiilor pe o perioadă de două luni consecutive sau de trei luni cumulative într-un an calendaristic;
1. Cerere de retragere , exprimată în scris, depusă la conducerea sindicatului;
1. Calitatea de membru al sindicatului încetează la data aprobării cererii de retragere care se face în prima ședință a comitetului sindical, după data înregistrării cererii.  
În una din situațiile punctelor: a) b) c) și d) comitetul sindical procedează la:
· Atenționarea verbală a membrului de sindicat; 
· Atenționarea în scris a membrului de sindicat;
· Informarea adunării generale a sindicatului care la propunerea motivată a comitetului sindical, poate aproba excluderea din sindicat.
     În cazul retragerii sau excluderii membrul de sindicat are obligația de a plăti cotizația până la data încetării efective a calității de membru, iar cotizațiile, sumele sau bunurile donate sindicatului nu pot face obiectul unor cereri de restituire.
      Reprimirea în sindicat se poate face după 30 zile, la solicitarea scrisă a salariatului și în condițiile hotărâte de Comitetul Sindical.

CAPITOLUL IV

DREPTURILE ȘI OBLIGAȚIILE MEMBRILOR DE SINDICAT

Membrul de sindicat are dreptul:

· să ceară și să primească sprijinul sindicatului, să-i fie apărate drepturile sociale, să se adreseze în toate organele sindicatului său, în instanțe cu chestiuni, cereri, propuneri la care să primească un răspuns adecvat;
· să rămână în rândurile sindicatului după suspendare activității de muncă, pensionare la atingerea vârstei respective, din motive de sănătate, precum și din alte cauze;
· să-și organizeze și să-și desfășoare întreaga activitate în deplină autonomie conform legii și pe baza statutului;
· să aleagă și să fie ales în organele sindicale;
· să pună în discuție la ședința comitetelor sindicale, la adunările și conferințele sindicale în organele de informare în masă orice chestiuni ce țin de activitatea sindicatului;
· să participe la adunările sindicale, ședințele organelor sindicale în cazul examinării chestiunilor cel vizează;
· să participe la elaborarea și aplicarea în practică a contractelor și acordurilor colective, să beneficieze de înlesnirile prevăzute în ele;
· să procure bilete pentru tratament balneo-sanatorial și odihnă în sanatoriile sindicatelor, atât pentru sine cât și membrii familiilor sale, să primească ajutor material, să beneficieze în mod egal de serviciile instituțiilor de cultură și  complexele sportive ale sindicatului, să i se acorde ajutor juridic, metodic și organizatoric gratuit din partea organizației sindicale;
· să-și exprime liber propria opinie și să obțină de la organele sindicale informația necesară despre activitatea lor; 
· să fie membru al casei de ajutor reciproc a comitetului sindical; 
· să obțină subvenții în cazul unei greve sancționate; 
· să abandoneze în orice moment sindicatul, informând despre acest fapt organizația sindicală.

Membrul de sindicat este obligat:

· să respecte prezentul statut;
· să contribuie la implementarea în viață a programelor și a diverselor sarcini trasate de sindicat;
· să îndeplinească însărcinările organizației;
· să contribuie la creșterea numărului membrilor sindicatului;
· să sprijine prin toate mijloacele activitatea organelor sindicale;
· să nu comită acțiuni care au dauna sindicatului;
· să îndeplinească condițiile contractului colectiv, încheiat între sindicat și administrație.
         Apartenența la sindicat este benevolă. Primirea în calitate de membru al sindicatului se efectuează, conform cererii personale de aderare.
       Membrul sindicatului se află la evidență în organizația sindicală primară de la locul de muncă având fişa de evidența după modelul stabilit.
       Persoanele care își suspendă activitatea de muncă în legătură cu educația copiilor își rezervă dreptul de a fi membru al sindicatului până ce copilul atinge vârsta de școlarizare, beneficiind de toate drepturile în egală măsură cu ceilalți membri.    
        Lucrătorilor care își încetează temporar activitatea de muncă din motive de vârstă sau invaliditate, în legătură cu educarea copilului invalid sau din alte cauze, li se rezervă dreptul de a fi membru al sindicatului.
       Pentru activitate eficientă în sindicat membrii lor pot fi stimulați moral și material, pot fi propuși pentru conferirea unui titlu onorific sau de a fi menționat cu distincții de stat.
       Pentru neîndeplinirea obligațiilor statutare membrilor sindicatului li se pot aplica următoarele sancțiuni:
· avertisment;
· mustrare aspră;
· lipsirea de dreptul de a folosi de înlesnirile prevăzute de organele sindicale, iar ca măsură excepțională – excluderea din sindicat. 
      Hotărârea privind excluderea din sindicat sau aplicarea altor sancțiuni este adoptată în prezența persoanei vizate. În cazul când membrul de sindicat refuză nemotivat să asiste la ședință în cauză, chestiunea poate fi examinată în lipsa lui.   
      Hotărârea cu privire la excluderea din sindicat este adoptată numai în cazul dacă “pentru” au votat peste 2/3 din participanții la conferință sau din membri comitetului sindical a sindicatului. Persoana exclusă poate fi restabilită ca membru al sindicatului, însă nu mai devreme decât peste un an de zile. Suspendarea sancțiunii aplicate unui membru al sindicatului este în competența organului sindical corespunzător.
      Persoana exclusă din sindicat are dreptul în termen de două luni să ceară de la organele sindicale superioare revocarea hotărârii cu privire la excluderea sa.      Examinarea acestei cereri nu poate depăși termenul de o lună de la ziua depunerii.
Dacă membrul sindicatului, din motive neîntemeiate, nu achită timp de trei luni cotizațiile sindicale, el este lipsit de toate drepturile privind avantajele și subvențiile de care beneficiază ceilalți membri până va achita restanța.
      Persoana ieșită sau exclusă din sindicat nu dispune de nici un drept asupra proprietății sindicale comune, iar suma cotizațiilor sindicale nu i se restituie.


CAPITOLUL V

MODUL DE STABILIRE  ȘI ÎNCASARE A COTIZAȚIILOR

Art. 1 Cotizația pe care o achită membrul de sindicat este de _% din salariul brut. 
Art.2 La înscrierea în sindicat, membrul de sindicat semnează un acord prin care acceptă să i se rețină cotizația pe statutul de plată. Acest acord devine nul la retragerea sau la excluderea din sindicat. 
Art.3 Cotizația menţionată se virează în contul propriu al sindicatului, deschis la o instituţie financiară naţională.

CAPITOLUL VI
ORGANELE DE CONDUCERE

Art.1 Organele de conducere ale Organizației Sindicale Primare “……………….” sunt:
 
Adunarea Generală;
Comitetul sindical;
Președintele;
Cenzor (Comisia de cenzori) 

Adunarea generală

Art.2  Organul superior de conducere al sindicatului este Adunarea Generală care este constituită din toți membrii sindicatului.
Art. 3 Adunarea generală poate fi ordinară sau extraordinară.
Art. 4 Şedinţele ordinare ale Adunării Generale se convoacă atunci când o cer interesele Asociaţiei, dar nu mai rar de o dată în an. Convocarea Adunării Generale se face de către Comitetul sindical, care va înştiinţa toţi membrii sindicatului cu cel puţin 15 zile înainte de data desfăşurării Adunării Generale. Anunţul privind convocarea şedinţei trebuie să conţină ordinea de zi, locul, data şi ora şedinţei. 
Art. 5 Convocarea Adunării Generale extraordinare se face de către Comitetul sindical din iniţiativă proprie, la cererea Preşedintelui, Comisiei de Cenzori ori la cererea a cel puţin o treime din numărul total al membrilor sindicatului. 
Art. 6	 Adunarea Generală extraordinară se convoacă în termen de cel mult două luni de la data prezentării deciziei cu privire la convocarea şedinţei extraordinare adoptată de către subiecţii nominalizaţi în art. 5 al capitolului dat al statutului. În cazul în care Comitetul sindical refuză sau tărăgănează intenţionat convocarea şedinţei extraordinare a Adunării Generale, subiecţii împuterniciţi sunt în drept să convoace şedinţa extraordinară fără acordul Comitetului sindical în modul stabilit pentru acesta. 
Art. 7	 Adunarea Generală este deliberativă numai în cazul când sunt prezenţi 50% plus unu din numărul total al membrilor sau reprezentanţilor acestora. Fiecare membru deţine un singur vot. Deciziile se adoptă prin votul majorităţii simple a celor prezenţi, exceptând deciziile de modificare şi completare a statutului şi de reorganizare si lichidare a Asociaţiei, decizii, care se adoptă prin votul a 2/3 din numărul membrilor prezenţi la Adunarea Generală.
Art. 8 Dacă Adunarea generală nu este considerată deliberativă, în termen de o lună organul abilitat convoacă repetat şedinţa Adunării generale cu aceiaşi ordine de zi. Şedinţa convocată repetat va fi deliberativă cu participarea celor prezenţi.
Art. 9 Adunarea Generală poate adopta hotărâri doar privind chestiunile incluse în ordinea de zi. Referitor la chestiunile care nu au fost incluse în ordinea de zi Adunarea Generală poate adopta hotărâri numai în cazul când participă sau sunt reprezentaţi toţi membrii Asociaţiei.
Art. 10 Desfăşurarea Adunării Generale se consemnează într-un proces verbal semnat de secretar şi contrasemnat de Preşedinte.

Mandatul tuturor organelor de conducere este de ____ ani.

 Art. 11 Adunarea Generală are următoarele competențe:
a) aprobă ordinea de zi și procedura de desfășurare și de vot;
b) analizează și evaluează activitatea sindicatului și a organelor de conducere;
c) stabilește obiectivele și direcțiile de acțiune ale sindicatului pe termen mediu și lung;
d) completează, modifică statutul sindicatului și îl aprobă;
e) decide afilierea și dezafilierea în sistemul sindical;
f)  decide și acționează pentru atingerea scopurilor și realizarea obiectivelor;
i) alege, revocă, suspendă sau eliberează din funcție orice membru al comitetului sindical, preşedintele sindicatului și al cenzorului (comisiei de cenzori), 
j) alege din membrii adunării generale cu 2/3 din voturile exprimate, persoanele care vor asigura interimatul pînă la final de mandate, în caz de vacansie a unei funcții din comitetul sindical sau cenzorului (comisia de cenzori);
k) hotărăște la propunerea comitetului sindical, declanșarea unei greve generale;
l) hotărăște și aprobă conform statutului % din salariul brut al cotizației a membrilor săi;
m) hotărăște declanșarea conflictelor de muncă, modalităților de acțiune și de soluționare a acestora;
n) aprobă execuția bugetară pe anul precedent și bugetul de venituri și cheltuieli pentru anul următor;
o) арrobă dările de seama ale Preşedintelui şi ale Cenzorului;
h) adoptă hotărârea privind comasarea, aderarea, divizarea sau dizolvarea sindicatului, precum şi a distribuirii,  transmiterii  оri lichidării  patrimoniului ei în asemenea cazuri.

Comitetul sindical

Art. 12  Între ședințele adunării generale, conducerea sindicatului este asigurată de comitetul sindical. 
Art. 13 Comitetul sindical este ales de către Adunarea Generală pe un termen de __ ani. Şedinţele Comitetului sindical se convoacă la necesitate, dar nu mai rar de o dată în trimestru şi sunt deliberative, dacă sunt prezenţi 2/3 din numărul membrilor. Deciziile se adoptă cu majoritatea simplă de voturi. La cererea unui membru al Comitetului sindical, Preşedintele comitetului este obligat să convoace în termen de 10 zile şedinţa extraordinară a acestuia. În cazul în care Preşedintele Comitetului refuză sau tărăgănează intenţionat convocarea şedinţei extraordinare a Comitetului sindical, membrul Comitetului care a solicitat convocarea şedinţei extraordinare este în drept să convoace şedinţa extraordinară fără acordul Preşedintelui.
Art. 14 Din membrii comitetului sindical face parte și președintele sindicatului. Președintele comitetului sindical este la rândul său și președintele sindicatului. Pentru funcția de conducere în comitetul sindical al sindicatului pot candida membri de sindicat care îndeplinesc cumulativ următoarele condiții:

· sunt membri de sindicat;
· cunosc și respectă legea sindicatelor și statutul sindicatului;
· nu dețin funcții de conducere în partide politice, în administrație și patronate;
· au capacitate de exercițiu deplină.
Art. 15 Comitetul sindical are următoarele competențe:

a) elaborează strategia și modalitățile de acțiune prin atingerea scopului și realizarea obiectivelor sindicatului;
b) acționează pentru realizarea hotărârilor adunării generale și a propriilor hotărâri;
c) întocmește execuția bugetară și bilanțul anual pe care îl aprobă la adunarea generală;
d) întocmește bugetul de venituri și cheltuieli, și-l supune aprobării adunării generale;
e) răspunde de execuția bugetară;
f) prezintă periodic în adunarea generală informații cu privire la activitatea membrilor comitetului sindical.
g) aprobă cheltuieli pentru dotare materială și asigură gestionarea bunurilor din patrimoniul sindicatului;
h) aprobă criteriile și cuantumul ajutoarelor acordate de sindicat membrilor săi, aflați în situații deosebite;
i) aprobă cheltuielile pentru susținerea soluționării conflictelor de muncă și pentru unele acțiuni sindicale, profesionale, sociale, culturale și sportive-turistice;
j) asigură transmiterea informațiilor către membrii de sindicat și primește cererile, propunerile, și sesizările membrilor săi;
k) analizează, propune și urmărește rezolvarea cererilor și revendicărilor membrilor săi.

Preşedintele

Art. 16 Activitatea comitetului sindical este coordonată de președintele organizației sindicale primare, care este ales de către adunarea generală pe un termen de ___ ani și are următoarele competențe:
a) asigură permanența activității sindicatului și rezolvarea problemelor curente, personal sau prin membrii comitetului sindical;
b) reprezintă organizația sindicală primară în relațiile cu autoritățile publice, este reprezentant al organizației sindicale în instanțele judiciare de toate nivelurile ale Republicii Moldova;
c) reprezintă interesele membrilor săi în relațiile cu administrația cu presa cu alte sindicate și organizații, cu persoane fizice și juridice;
d) informează comitetul sindical despre activitatea desfășurării între ședințele acestuia;
e) supune aprobării comitetului sindical problemele ce vor fi dezbătute în adunarea generală și solicită convocarea acestuia;
f) conduce ședințele comitetului sindical;
g) răspunde de execuția bugetară;
h) asigură accesul cenzorului sau comisiei de cenzori la documentele financiar-contabile ale sindicatului;
i) răspunde la gestionarea patrimoniului sindicatului și de modul de folosire a acestuia;
j) îndeplinește orice atribuții stabilite de comitetul sindical și de adunarea generală;
k) semnează statutul, în redacţie nouă, sau actul adiţional cu privire la modificarea actului de constituire, adoptate de Adunarea Generală;

Cenzorul

Art. 17 Controlul asupra activităţii economico-financiare a organizaţiei este efectuat de Cenzor (Comisia de Cenzori), ales(ă) de Adunarea Generală pe un termen de ______ ani. Din componenţa Comisiei de Cenzori nu pot face parte membrii Comitetului sindical. 
Art. 18	Cenzorul: 
•	analizează respectarea statutului sindicatului, executarea deciziilor Adunării Generale, Comitetului sindical şi prezintă concluzii pe marginea acestora Adunării Generale;
•	controlează oportunitatea şi legalitatea utilizării mijloacelor financiare ale organizaţiei.
Art. 19	Cenzorul are dreptul sa ceară Comitetului sindical date privind activitatea lor pe o perioada concretă, să facă cunoştinţă cu toate actele, documentele, ce vizează activitatea organizaţiei. 
Art. 20	Cenzorul efectuează controlul o dată pe an. Cenzorul poate decide efectuarea unor controale din iniţiativă proprie în caz de semnale a unor încălcări în activitatea financiară a organizaţiei.
Art. 21	Rezultatele controlului efectuat de către Cenzor sunt prezentate sub formă de dare de seamă Comitetului sindical şi Adunării Generale. 



CAPITOLUL VII
PATRIMONIUL ȘI MIJLOACELE BĂNEȘTI ALE ORGANIZAŢIEI

Art. 1  Patrimoniul Organizaţiei este compus din bunuri mobiliare şi imobiliare, hârtii de valoare, mijloace financiare provenite din:
a) Cotizaţii lunare ale membrilor organizaţiei;
b) Taxe de înscriere în calitate de membru;
c) Donaţii din partea persoanelor fizice şi juridice din ţară sau străinătate;
d) Venituri din chirie;
e) Creştere de capital;
f) Venituri obţinute sub formă de dobândă;
g) Alte venituri.
Art.2 Organizaţia posedă şi administrează patrimoniul său, care este indivizibil și netransmisibil. Gestionarea patrimoniului revine în sarcina comitetului sindical, ale cărui hotărâri se aduc la cunoștința adunării generale. Președintele organizației sindicale este persoana cu drept de semnătura pentru acces la contul bancar al organizației.
Art. 3 Cotizaţiile lunare ale membrilor Organizaţiei se stabilesc în mărime de _______ % din salariul lunar.
Art.4 Taxa de înscriere în calitate de membru a Organizaţiei se stabileşte în sumă de _________ lei şi se achită pînă la înscriere.
Art.5 Mijloacele financiare sunt utilizate în scopul desfăşurării activităţilor sindicale, economice, organizatorice, culturale, cultură fizică şi sport, acordării ajutorului material, alocării mijloacelor la bănci, defalcării cotizaţiilor de membru al organismelor sindicale naţionale şi internaţionale.

CAPITOLUL VIII
AFILIEREA LA ORGAZAȚIILE SINDICALE NAŢIONALE ŞI INTERNAŢIONALE
Art.1 Organizaţia se poate afilia la sindicatele  naţionale şi internaţionale, inclusiv în calitate de fondator. Hotărârea de afiliere o ia Adunarea Generală în prezența a cel puțin ½ din numărul membrilor, iar hotărârile în acest sens se adoptă cu cel puțin 2/3 de voturi prezenţi la adunare.
Art.2  Colaborarea cu alte organisme sindicale este posibilă în măsura în care ea nu contravine principiilor de activitate şi nu lezează autonomia Organizaţiei.
Art.3 Adunarea Generală cu 2/3 de voturi a Membrilor Organizaţiei poate sista calitatea de membru în organisme sindicale naţionale sau internaţionale la care Organizaţia este afiliată, în cazul în care acestea nu-şi onorează obligaţiunile sau lezează interesele ei.
CAPITOLUL IX
REORGANIZAREA, DIZOLVAREA SINDICATULUI

Art. 1 Reorganizarea sau dizolvarea sindicatului poate fi hotărâtă numai de adunarea generală. Hotărârile se adoptă cu cel puțin 2/3 din numărul membrilor sindicatului.
Art. 2 Reorganizarea și dizolvarea organizației sindicale se face în conformitate cu legislația în vigoare, care prevede expres aceste modalități. Adunarea Generală  hotărăște asupra distribuirii transmiterii și divizării patrimoniului rămas după efectuarea tuturor plăților către creditori, este utilizat în scopurile stabilite de către adunarea generală. Bunurile primite în folosință de administrație, vor fi restituite.
Art.3 În cazul adoptării deciziei privind lichidarea organizaţiei sindicale Adunarea Generală numeşte comisia de lichidare în număr nu mai mic de 3 Membri ai Organizaţiei.

Semnăturile fondatorilor  Organizației Sindicale Primare ........................:

1.  .......................  născut la data de .........., domiciliat .........................., etc.




